Meydanê Şehîd Egîdî yê Kobanê de Komploya mîyanneteweyî ameye protesto kerdene.
Mîtînga protestokerdişî bi deqayêk rêzgirewtiş dest pêkerd. Bado zî qiseykerdişan de ame vatene ke ganî şarê kurdî wayîr Rayber Apoyî bivejiyê û cewbêko baş bido komplokaran. Ma senî ke ewro tîya de meyî pêser azadîya Rayber xo wazenê ganî çalakîya ma heta serkewtişî bêrî domnayene. Ma do têkoşînê xo berz bikerê û komplo bin bifînê.
Çalakîya protestoyî de şaîre Fatma Sîdoye zî vejîya vernîya şêligî û aye yew şîîre ke Abdullah Ocalanî ser o nustbî wend. Koma tîyatro yê Yekta Herekolî zî yew kaye amade kerdibî ke tede komployê mîyanneteweyî ameyêne ziman mojna şêligî û wexto ke kaye ameyêne kay kerdene; şêligî mîyan de tayê dayîkî bermayî. Peynîye de şaîrê namedar Hemê Kobanê şîîrêk wend û bi no hewa çalakîye peynî bîye.
